شەفەق نیوز/ فرووشتنەگان بانک ناوەندی عراقی لە پارەی گران، ئمڕوو پەنجشەممە، وە رێژەی ٢١ لەسەد بەرزەو بوین تا بڕەسێدە ١٥٥ مەلیۆن دۆلار.
پەیامنێر ئاژانس شەفەق نیوز وت: بانک ناوەندی لە بانگەشەی فرووشتن و سەنەین پارە بیگانەگان ئمڕوو بەرزەوبوین وە رێژەی ٢١،٨٨ لەسەد وەخوەی دی، تا بڕەسێدە ٢٥٥ مەلیۆن و ٩٨٤ هەزار دۆلار، وەنرخ ١٤٦٠ دینار وەرانوەر یەک دۆلار، وە بەراوردی وەگەرد دوێەکە چوارشەممە ک فرووشتنەگانی رەسیە ١٢٧ مەلیۆن و ٩٤٨ هەزار و ٥٢٧ دۆلار.
فرووشتنەگان ئەرا پاڵپشتی بنمایەگان لە دەیشت وەشیوەی هەواڵە و چەک چگن، و بانکەگان هیچ دۆلاریگ وە کاش نەسەنین.
پەیامنێرەگەمان ئاماژە کرد ک ٢٢ بانک داواکاریەیل پاڵپشتی بنمایەگان لە دەیشت جیوەجی کردن.
